மத்தியில் ஆளும் பி.ஜே.பி மீது கூட்டணிக் கட்சிகள் உட்பட சில மாநிலக் கட்சிகளும் நீண்ட காலமாக அதிருப்தியை வெளிப்படுத்தி வருகின்றன. அண்மையில் காஷ்மீர் சிறுமி மீதான வன்புணர்வு விவகாரத்தின்போது ஜம்மு காஷ்மீர் ஆளும் கட்சியும் பி.ஜே.பி-யின் கூட்டணிக் கட்சியுமான மக்கள் ஜனநாயகக் கட்சி, பி.ஜே.பி -யினர் மீது வலுவான அதிருப்தியை வெளிப்படுத்தியது இதற்கு உதாரணம். இந்த விவகாரத்தால், காஷ்மீரில் அமைச்சரவை மாற்றம் வரை சென்றதையும் இங்கே நினைவுபடுத்திப் பார்க்க வேண்டும். 2019 ம் ஆண்டு நாடாளுமன்றத் தேர்தல் நெருங்கிக்கொண்டிருக்கும் சூழலில், மாநில அளவிலான முக்கியக் கட்சிகளின் தலைவர்கள் சிலர் தொடர்ந்து சந்தித்து வரும் நிகழ்வுகள் நடைபெற்று வருகின்றன.